Līgums par Konstitūciju Eiropai - Protokoli un Pielikumi - 25.Protokols par Nīderlandes Antiļu salās rafinētu naftas produktu importu Eiropas Savienībā



Oficiālais Vēstnesis 310 , 16/12/2004 Lpp. 0368 - 0370



25. PROTOKOLS PAR NĪDERLANDES ANTIĻU SALĀS RAFINĒTU NAFTAS PRODUKTU IMPORTU EIROPAS SAVIENĪBĀ AUGSTĀS LĪGUMSLĒDZĒJAS PUSES, VĒLOTIES sīkāk izstrādāt tirdzniecības sistēmu, ko attiecina uz Nīderlandes Antiļu salās rafinētu naftas produktu importu Savienībā, IR VIENOJUŠĀS par šādiem noteikumiem, ko pievieno Līgumam par Konstitūciju Eiropai. 1. pants Šis protokols attiecas uz naftas produktiem, kas ietilpst Kombinētās nomenklatūras pozīcijās 27.10, 27.11, 27.12 (parafīns un naftas parafīns), ex 27.13 (parafīna atliekas) un 27.14 (slānekļa parafīns) un ko importē lietošanai dalībvalstīs. 2. pants Dalībvalstis apņemas attiecībā uz Nīderlandes Antiļu salās rafinētiem naftas produktiem atbilstīgi šā protokola noteikumiem piemērot tarifu atvieglojumus, kas izriet no Nīderlandes Antiļu salu asociēšanas Savienībā. Šie noteikumi ir spēkā neatkarīgi no tā, kādi ir dalībvalstu piemērotie izcelsmes noteikumi. 3. pants 1. Ja Komisija pēc kādas dalībvalsts lūguma vai pēc savas ierosmes konstatē, ka Nīderlandes Antiļu salās rafinētu naftas produktu imports Savienībā atbilstīgi 2. pantā minētajai sistēmai rada patiesas grūtības vienas dalībvalsts vai vairāku dalībvalstu tirgū, tā pieņem eirolēmumu, nosakot, ka attiecīgās dalībvalstis ievieš, palielina vai atkārtoti ievieš muitas nodokļus attiecībā uz šādu importu tādā apjomā un uz tādu laikposmu, kas vajadzīgs, lai attiecīgo stāvokli novērstu. Šādi ieviesto, palielināto vai atkārtoti ieviesto muitas nodokļu likmes nedrīkst pārsniegt tās likmes, ko par tādu pašu produktu importu piemēro trešām valstīm. 2. Šā panta 1. punkta noteikumus jebkurā gadījumā var piemērot, ja Nīderlandes Antiļu salās rafinētu naftas produktu imports Savienībā sasniedz divus miljonus tonnu gadā. 3. Padomi informē par Komisijas eirolēmumiem, kas pieņemti saskaņā ar 1. un 2. punktu, tostarp par tiem eirolēmumiem, ar ko kādas dalībvalsts lūgumu noraida. Padome pēc ikvienas dalībvalsts lūguma var jebkurā laikā pieņemt eirolēmumum, ar ko groza vai atceļ iepriekšminētos eirolēmumus. 4. pants 1. Ja kāda dalībvalsts uzskata, ka Nīderlandes Antiļu salās rafinētu naftas produktu imports, ko atbilstīgi 2. pantā paredzētajai sistēmai veic tieši vai caur citu dalībvalsti, rada patiesas grūtības tās tirgū un ka ir jāveic tūlītēji pasākumi, lai situāciju labotu, tā pēc savas ierosmes var nolemt piemērot muitas nodokļus šādam importam, ar noteikumu, ka likme nedrīkst pārsniegt to likmi, ko tā par tādu pašu produktu importu piemēro trešām valstīm. Tā savu lēmumu paziņo Komisijai, kura viena mēneša laikā pieņem eirolēmumu, ar ko nosaka, vai dalībvalsts paredzētos pasākumus var atstāt spēkā, vai arī tie ir jāgroza vai jāatceļ. Uz šādu Komisijas eirolēmumu attiecas 3. panta 3. punkts. 2. Ja Nīderlandes Antiļu salās rafinētu naftas produktu imports, ko atbilstīgi 2. pantā paredzētajai sistēmai veic tieši vai caur citu dalībvalsti, vienā dalībvalstī vai vairākās dalībvalstīs kalendārajā gadā pārsniedz šā protokola pielikumā noteikto daudzumu tonnās, tad uzskata, ka pasākumi, ko konkrētajā gadā šī dalībvalsts vai šīs dalībvalstis veic saskaņā ar 1. pantu, ir pamatoti. Komisija, iepriekš pārliecinoties, ka noteiktais daudzums tonnās ir sasniegts, atzīst veiktos pasākumus. Šādā gadījumā pārējās dalībvalstis atturas vērsties Padomē. 5. pants Ja Savienība nolemj naftas produktiem piemērot kvantitatīvus ierobežojumus neatkarīgi no to izcelsmes, šos ierobežojumus var attiecināt arī uz naftas produktiem, kuru izcelsmes ir Nīderlandes Antiļu salās. Tādā gadījumā Nīderlandes Antiļu salām piemēro labvēlīgāku režīmu nekā trešām valstīm. 6. pants 1. Padome pēc apspriešanās ar Eiropas Parlamentu un Komisiju, lemjot vienbalsīgi, var pārskatīt 2. līdz 5. panta noteikumus, ja tiek pieņemta kopēja definīcija naftas produktiem, kuru izcelsme ir trešās valstīs un asociētajās valstīs, ja tiek pieņemti lēmumi saskaņā ar kopīgo tirdzniecības politiku attiecībā uz minētajiem produktiem vai ja tiek izstrādāta kopīga enerģētikas politiku. 2. Tomēr pēc šādas pārskatīšanas jebkurā gadījumā piemērotā formā saglabā līdzvērtīgus atvieglojumus Nīderlandes Antiļu salām attiecībā uz daudzumu, kas ir vismaz 2,5 miljoni tonnu naftas produktu. 3. Savienības saistības attiecībā uz šā panta 2. punktā minētajiem līdzvērtīgiem atvieglojumiem vajadzības gadījumā var sīkāk sadalīt pa valstīm, ņemot vērā šā protokola pielikumā norādīto daudzumu tonnās. 7. pants Lai īstenotu šo protokolu, Komisija ir atbildīga par to, lai tiktu ieviests izstrādātais modelis attiecībā uz Nīderlandes Antiļu salās rafinētu naftas produktu importu dalībvalstīs. Dalībvalstis saskaņā ar Komisijas administratīvajiem ieteikumiem nosūta tai visu šim nolūkam vajadzīgo informāciju, ko Komisija izplata. PIELIKUMS Lai īstenotu šā protokola 4. panta 2. punktu, Augstās Līgumslēdzējas Puses ir nolēmušas, ka 2 miljoni tonnu naftas produktu no Antiļu salām tiek sadalīti starp dalībvalstīm šādi: Vācija | 625000 tonnu | Beļģijas un Luksemburgas Ekonomikas Savienība | 200000 tonnu | Francija | 75000 tonnu | Itālija | 100000 tonnu | Nīderlande | 1000000 tonnu. | --------------------------------------------------